Missatge: Educació suprimeix una línia de l'únic centre en valencià d'Alacant  55 col·legis fan classe en castellà i tot just 12 oferixen algun programa en valencià Pares i col·lectius recullen signatures contra la supressió d'aquesta línia d'Infantil Escola Valenciana qüestiona el nou model trilingüe  EZEQUIEL MOLTÓ Alacant 12 FEB 2013 - 20:10 El País Estudiar en valencià a Alacant no és fàcil i serà més complicat encara a partir d'ara. La Conselleria d'Educació ha decidit suprimir una línia de les dues que tenia fins a ara d'educació infantil el col·legi públic Joaquín Sorolla d'Alacant. Es tracta de l'únic centre de tota la ciutat que aplica exclusivament el Programa d'Inmersió Lingüística (PIL), que garanteixen el domini del valencià.  Pares, alumnes i professors han iniciat una campanya de recollida de signatures que presentaran aquest dimecres davant la seu de la conselleria d'Educació. Ismael Vicedo, portaveu de la Plataforma per l'Ensenyament Públic d'Alacant, recorda que l'any passat havia una demanda de més de 50 alumnes de 3 anys per a Infantil, i que aquest curs són 33 els matriculats. "No és un problema de demanda, sinó que pretenen és reduir pressupost i de passada carregar-se l'oferta d'ensenyament en valencià a Alacant", assegura el portaveu del col·lectiu, que aquest dimecres lliuraran més mil signatures.  En la ciutat d'Alacant, segons la Plataforma, hi ha 55 col·legis que oferixen el seu ensenyament en castellà i solament 12 tenen algun tipus de programa en valencià, i l'únic exclusiu en aquesta llengua era el Joaquín Sorolla. El portaveu de Compromís a Alacant, Tomàs Mestre, en un comunicat de premsa, critica que amb aquesta decisió "la conselleria penalitzi l'únic centre de referència en l'ensenyament en valencià, i en conseqüència, agreugi la falta de places per a aprendre en aquesta llengua de la qual hi ha més demanda que oferix".
Emocions: no emotion

Resposta: Com diuen empresaris i inversors: La crisis és una oportunitat.  Amb l'excusa d'aquesta, aprofitaran per anar escombrant l'ensenyament en català, sobretot allà on sigui més feble.  Després hi haurà diners per tornar a obrir l'aixeta per les subvencions pels toros, al Principat, ampliar el presupost militar i el que faci falta. Pero sobretot seguiran llençant aigua salada a les nostres arrels, per completar allò que tant anhelen.
Emocions: anger, fear, distrust